**Ջերմուկ համայնք (2022 թվականի 1-ին եռամսյակ)**

Խոշորացման արդյունքում ձևավորվել է առավել մրցակցային ավագանի, կատարվել է հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Համայնքի խոշորացման մեկնարկով վերաբաշխում է կատարվել համայնքապետարանի աշխատակազմի հաստիքացուցակում. նախկինում ընդհանուր հաշվով 47-ի փոխարեն այժմ աշխատակազմը ներկայացված է 37 հաստիքով:

Մինչ խոշորացումը գյուղական բնակավայրերը աղբավայր չունենալու պատճառով գոյացած աղբը տարիներ շարունակ լցրել են մոտակա ձորակը՝ էկոլոգիական խնդիր առաջացնելով շրջակա միջավայրի համար: Խոշորացումից հետո աղբը կանոնավորապես դուրս է բերվում գյուղերից՝ աղբատար մեքենաներով: Ընդ որում, համայնքում աղբահանության և սանիտարական մաքրման աշխատանքները ինքնա­ծախսածածկման եղանակով կատարելու համար անհրաժեշտ մակարդակի գանձումներն ապահովելու և համեմատական բարձր ցուցանիշներ արձանագրելու համար համայնքապետարանի աշխատակազմը  դեռևս  2017 թ. նոյեմբերի սկզբից ձեռնամուխ է եղել ֆիզիկական և իրավաբանական անձանց հետ աղբահանության և սանիտարական մաքրման ծառայությունների մատուցման  պայմանագրեր կնքելուն: 2018 թվականի հունվարից պայմանագրերի կնքման գործընթացի մեջ ներառվել են նաև համայնքի Գնդեվազ, Հերհեր և Կարմրաշեն  բնակավայրերը, ինչը եկամուտների որոշակի աճ է ապահովել:

**Հերհեր** և **Կարմրաշեն** գյուղերի համար ապահովվել է անլար ինտերնետ կապի ( Wi-Fi) հասանելիությունը:

Գյուղերում վերականգնվել է ջրամատակարարման ցանցը, **Կեչուտ** գյուղում վերակառուցվել են ջրահամակարգի կապտաժները:

Ջերմուկ համայնքում իրականացվող «Ջերմուկ խոշորացված համայնքի տրանսպորտային համակարգի ձևավորում և կոմունալ սպասարկման ու գյուղատնտեսության ոլորտների աջակցություն» ներդրումային ծրագրի շրջանակում համայնքին տրամադրվել է 15-անուն տեխնիկա (մեքենա-մեխանիզմներ), որոնց միջոցով համայնքում պատշաճ մակարդակով իրականացվում են աղբահանությունը, սանիտարական մաքրումը  և կոմունալ ծառայությունների մատուցումը: Ստացված տեխնիկան ծառայեցվում է նաև ներհամայնքային  ճանապարհների բարեկարգման ու սպասարկման որակը բարելավելու, միջհամայնքային տրանսպորտային կապի ապահովման, ինչպես նաև՝ համայնքում այգեգործության զարգացման խթանման համար: Նշված ծրագրով համայնք ձեռք է բերել նաև մեկ միկրոավտոբուս, որով նախատեսվում է ապահովել միջբնակավայրային տրանսպորտային անխափան կապը: Ընդ որում, ներդրումային ծրագրի առաջարկում համայնքի կողմից մանրակրկիտ հաշվարկներով հիմնավորված է այն իրողությունը, որ ո՛չ տեխնիկայի պահպանումը, ո՛չ դրա շահագործումը լրացուցիչ բեռ չեն լինելու համայնքի համար, ընդհակառակը՝ դրանց շահագործումը շահավետ եղանակով կազմակերպելու պարագայում՝ համայնքային բյուջեն պետք է համալրվի եկամուտի լրացուցիչ աղբյուրներով: Արդեն իսկ առկա են բյուջե մուտքագրված առաջին վճարումները՝ 1-ին եռամսյակի կտրվածքով՝ 32 000 (տեխնիկան սկսվել է շահագործվել 2018թ. փետրվար ամսից), 2018 թվականի՝

* 2-րդ եռամսյակում՝ 1 678 000 դրամ,
* 3-րդ եռամսյակում ՝ 1661800 դրամ,
* 4-րդ եռամսյակում ՝ 6 218 000 դրամ:

2019 թվականի՝

* 1-ին եռամսյակի՝ 2 155 500 դրամ,
* 2-րդ եռամսյակում՝ 2 670 000 դրամ է:

 Համայնքապետարանի կողմից մշակվել և ավագանու հաստատմանն է ներկայացվել հիշատակված մեքենամեխանիզմները վարձակալության տրամադրելու պայմանները և վարձավճարների չափերը. ավագանին կայացրել է N 37-Ա որոշումը (18.05.2018 թ.), որով ստացված տեխնիկան համապատասխան սկզբնական արժեքներով ընդգրկել է Ջերմուկ համայնքի գույքացանկում և սահմանել է դրանք շահագործելու դիմաց գանձվող և համայնքի բյուջե վճարվող վճարների դրույքաչափերը (ավագանու 21.11.2018 թ. N 78-Ն որոշում): Մեքենաներն ու սարքավորումները նորմատիվային պայմաններում և պատշաճ կերպով սպասարկելու համար համայնքը 28.800.000 /վերագնահատված հաշվեկշռային արժեք/ դրամով գնել է տեխնիկայի սպասարկման կայանատեղի: Ստացված տեխնիկայի շահագործմամբ պայմանավորված՝ համայնքի կողմից մատուցվող ծառայությունները տեղեկաքարտերի միջոցով տեղադրված են համայնքի պաշտոնական՝ jermuk.am կայքի «Ծառայությունների հավաքածու» բաժնում, կայքում առանձին բաժին տրամադրված է նաև «Ջերմուկ համայնքի կոմունալ սպասարկում և բարեկարգում» ՀՈԱԿ-ին, որի ենթաբաժիններում ևս տեղակայված են վերը հիշատակված ծառայությունները, ինչպես նաև ձևակերպված պատվերները, դրանց դիմաց վճարված գումարները:

Ընթացքի մեջ են ՀՀ կառավարության ծրագրով Ջերմուկ համայնքում առաջնահերթ լուծում պահանջող հիմնախնդիրների լուծման ուղղությամբ իրականացվելիք աշխատանքները, մասնավորապես՝ Ջերմուկ համայնքի բազմաբնակարան շենքերի (թվով՝ 24) տանիքների և մուտքերի վերանորոգումը, փողոցների ջրահեռացման ցանցի վերականգնումը և ասֆալտապատումը, բակերի բարեկարգման, խաղահրապարակների կառուցման ու վերակառուցման, ինչպես նաև համայնքի քաղաքային զբոսայգու բարեկարգման աշխատանքները: Բակերի և ներբնակավայրային ճանապարհների բարեկարգման, բակային խաղահրապարակների ստեղծման աշխատանքների իրականացումը սկսվել է նաև Կեչուտ գյուղում, ասֆալտապատվում են գյուղի փողոցները, վերակառուցվում են փողոցներին կից մայթերը, մայթեզրերն ու աստիճանները: Ջերմուկի համայնքապետարանի կողմից նախատեսված ֆինանսական միջոցների հաշվին ամառային յուրաքանչյուր սեզոնին ընդառաջ կատարվում են ճանապահների փոսալցման և ասֆալտապատման, մայթերի և մայթեզրերի վերանորոգման աշխատանքներ, շարունակվում են նաև Ջերմուկի ձախափնյա թաղամասի բնակելի շենքերի մուտքերի վերանորոգման աշխատանքները՝ ինչը կրկին նախատեսված է ՀՀ Կառավարության ծրագրով: 2018 թվականի կապիտալ ներդրումային ծրագրի բաղկացուցիչ մաս են  կազմում նաև Ջերմուկ քաղաքում պետական բյուջեի միջոցներով նախատեսված ամֆիթատրոնի կառուցումը և Հերհեր գյուղ տանող ճանապարհի հիմնանորոգումը: Համայնքի տարածքում մասնավոր սուբյեկտների կողմից նախատեսված   խոշոր հյուրանոցային համալիրներից շահագործվել և արդեն գործում է «Jermuk» հյուրանոցային SPA-կենտրոնը, մյուսի՝ «Ռոյալ Ռեստ»-ի շինարարական աշխատանքները ընթացքի մեջ են:

 Դեռևս 2017 թվականի վերջերից համայնքը մասնակից է Շվեյցարիայի  Զարգացման և Համագործակցության Գործակալության կողմից ֆինանսավորվող և «Ռազմավարական զարգացման գործակալություն» հասարակական կազմակերպության (ՌԶԳՀԿ) կողմից իրականացվող «Անասնապահության զարգացում Հայաստանի հարավում»
ծրագրին,որի   նպատակն է նպաստել Սյունիքի և Վայոց Ձորի մարզերում անասնապահության ոլորտներում ներգրավված կին և տղամարդ ֆերմերների եկամուտների աճին և տնտեսական  հնարավորությունների ընդլայնումը: Ծրագրի իրականացման արդյունքում  համայնքի գյուղերում պետք է ստեղծվեն տոհմային մի քանի անասնաբուծական տնտեսություններ:

Պետպատվերի շրջանակներում «Բլեսկ» ՍՊԸ-ի կողմից հիմնանորոգվել է Հերհեր գյուղի հանրապետական ենթակայության ճանապարհը. ծրագրի արժեքը կազմել է 1 մլրդ 275 մլն 300 հազար ՀՀ դրամ: Որպես նշված ծրագրի շարունակություն Կարմրաշեն-Հերհեր ճանապարհահատվածում ձեռնարկվել են ջրահեռացման համակարգի կարգավորման, իրականացվել են նշված ճանապարհահատվածի հարթեցման աշխատանքներ:

Հաշվետու ժամանակաշրջանում Ջերմուկ բազմաբնակավայր համայնքը «ՄԱՔՈՒՐ ԴԱՇԻՆՔ.

Մատչելի ծառայություններ Գորիս և Ջերմուկ բազմաբնակավայր համայնքների համար» ծրագրի շրջանակներում ձեռնարկել է աղբահանության կառավարման ռազմավարական պլանի մշակման աշխատանքները ( ծրագիրը ֆինանսավորվում է Եվրոպական միության կողմից):

Ջերմուկ խոշորացված համայնքի բյուջեի միջոցների հաշվին մարվել են.

* **Գնդեվազ, Հերհեր, Կարմրաշեն**  նախկին համայնքների աշխատողների վերջնահաշվարկային բոլոր վճարումների 3472.42. հազ. դր. գումարը հազ. դր. գումարը.
* «Ենթակառուցվածքների և գյուղական ֆինանսավորման աջակցություն» ծրագրի շրջանակներում «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի և ՀՀ Վայոց Ձոր մարզի Հերհեր համայնքի միջև համաֆինանսավորման պայմանագրի շրջանակներում  ՀՀ Վայոց Ձորի մարզի Հերհեր համայնքի ջրամատակարարման համակարգի կառուցման, վերակառուցման աշխատանքները համատեղ իրականացնելու շրջանակներում Հերհեր գյուղական համայնքի պարտավորությունը՝ 18.04.2017 թվականի դրությամբ 2.150.000 ՀՀ դրամը, կառուցվել է 11837 գծմ պողպատե խողովակաշար, 2 հատ աղբյուրակապ, 1 հատ քլորակայան, ձեռք է բերվել գույք՝ 2 ՕԿՋ:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակները գործում են «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Համայնքում շահագործվում է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով, քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը:

Ջերմուկի համայնքապետարանը ՀՀ Կառավարության 2019 թվականի ապրիլի 11-ի N 400-Ն որոշմամբ ներառվել է Հայաստանի Հանրապետության պետական իշխանության մարմինների սպասարկման գրասենյակների գործառույթներ իրականացնող օպերատորների ցանկում և վերապատրաստում անցած համապատասխան մասնագետների միջոցով շուտով կսկսի համայնքի բնակիչներին մատուցել համապատասխան ծառայությունները (իրավաբանական անձանց ռեգիստր, անշարժ գուքի կադաստր, օտարերկրյա պետություններ ներկայացնելու համար Հայաստանի Հանրապետությունում դատվածության և հետախուզման առկայության մասին տեղեկանքների տրամադրում և այլ):

Համայքապետարանն ունի պաշտոնական համացանցային կայք ([www.jermuk.am](http://www.dilijancity.am)), ինչը մեծապես նպաստում է համայնքի ղեկավարի և ավագանու գործունեության հրապարակայնության, թափանցիկության և հաշվետվողականության ապահովմանը:

Ավագանու նիստերի և հանրային նշանակության այլ միջոցառումների առցանց հեռարձակումը հասանելի է համացանցից օգտվողներին:

**Համայնքի հաստիքներ**

|  |  |  |
| --- | --- | --- |
| Համայնք (բնակավայր) | Մինչև խոշորացումը | Խոշորացումից հետո |
| Հաստիք | Հաստիք | Ավագանու անդամներ |
|  |  **Ջերմուկ** |  |
| 1.Ջերմուկ | 22 | 27 | 8 |
| 2.Կեչուտ | 0 | 2,5 | 1 |
| 3.Գնդեվազ | 10 | 2,5 | 1 |
| 4.Կարմրաշեն  | 6 | 2,5 | 0 |
| 5.Հերհեր | 9 | 2,5 | 1 |
|  Ընդամենը  | 47 | 37 | 11 |

Ջերմուկ համայնքում խոշորացումից հետո կրճատվել են համայնքապետարանների հաստիքները, որի արդյունքում ավելացել են ՀՈԱԿ-ների հաստիքները:

***Մինչև խոշորացումը Ջերմուկ համայնքի ՀՈԱԿ-ներում եղել է 130 հաստիք, խոշորացումից հետո՝ 148, իսկ 2021 թվականի չորրորդ եռամսյակի դրությամբ՝ 175,29 հաստիք:***

2018 թվականի 1-ին եռամսյակի դրությամբ ՀՈԱԿ-ներում հաստիքների ընդհանուր թիվը կազմում է 158, ինչը պայմանավորված է համայնքում Տարածքային Զարգացման Հիմնադրամի կողմից իրականացվող ներդրումային ծրագրով բերված տեխնիկայի շահագործմամբ պայմանավորված «Ջերմուկի համայնքի կոմունալ սպասարկում և բարեկարգում» ՀՈԱԿ-ի հաստիքացուցակում հաստիքների ավելացման հետ: Ընթացիկ տարվա մայիսի 1-ի դրությամբ համայնքապետարանի հաստիքների թիվը 38,5 է (ավելացվել է գլխավոր մասնագետի 1 հաստիք (համայնքի տնտեսական զարգացման հարցերով պատասխանատու) և 0,5 հավաքարարի հաստիք), ՀՈԱԿ-ներում՝ 150 (կրճատվել են նախապես պլանավորված, բայց թափուր մնացած հաստիքները):

2018 թվականի հոկտեմբերի 26-ի N 68-Ա որոշմամբ համայնքի ավագանին, հաշվի առնելով Ջերմուկի մանկապատանեկան մարզադպրոցում, Կ. Ա.Ասրյանի անվան շախմատի դպրոցում և Երիտասարդական կենտրոնում աշխատանքների նվազ ծավալների հետևանքով դրանց   օպտիմալացման նպատակահարմարությունը, որի արդյունքում կխնայվեն ֆինանսական զգալի միջոցներ, որոշում է կայացրել լուծարելու «Ջերմուկի մանկապատանեկան մարզադպրոց» համայնքային հիմնարկը, «Ջերմուկի երիտասարդական կենտրոն» և «Ջերմուկի համայնքի Կ. Ա. Ասրյանի անվան շախմատի դպրոց» համայնքային ոչ առևտրային կազմակերպությունները և ստեղծելու նոր՝ «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ-ը:

2019 թվականի հունիս ամսին Հայաստանի Ֆուտբոլի ֆեդերացիայի նախաձեռնությամբ Ջերմուկ քաղաքում սկսվել է ֆուտբոլի խաղադաշտի տեղադրման աշխատանքները. մինչ շինարարական աշխատանքների ավարտը «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ-ի ջանքերով արդեն ֆուտբոլի թիմեր են ստեղծվել, որոնց մարզիչները աշխատում են հասարակական հիմունքներով; Նրանց վճարելու և համայնքում սպորտային կյանքը աշխուժացնելու նպատակով հիշյալ ՀՈԱԿ-ում ավագանու որոշմամբ ավելացվել են մարզիչի և բուժքրոջ հաստիքներ: Նախատեսված է նաև վերանորոգել և կահավորել հին մարզադպրոցը, որը կվերածվի ժամանակակից չափանիշներին համապատասխան սպորտի դպրոցի, դրան կից կգործի նաև ֆիթնես դահլիճ՝ նախատեսված բոլոր ցանկացողների համար:

Ջերմուկի  համայնքապետարանի աշխատակազմը   սոցիալական աշխատողի  ջանքերով «Սոցիալական  աջակցություն  կարիքավոր ընտանիքներին» ծրագրի շրջանակներում ակտիվորեն աջակցում է համայնքի սոցիալապես անապահով ընտանիքներին: Այսպես, մի քանի փուլերով սննդամթերք, հագուստ և կոշիկ է բաշխվել կյանքի դժվարին իրավիճակում հայտնված  ընտանիքներին: Սոցաջակցություն տրամադրվել է նաև խորհրդատվական սեմինարի, ծնողավարական դասընթացի, տարբեր ոլորտի մասնագետների (հոգեբան, լոգոպեդ, մանկավարժ) հետ քննարկումների ձևով, որոնց ժամանակ բացահատնվել են համայնքի դպրոցներում և մանկապարտեզում խնդիրներ  ունեցող երեխաները, նրանց հետ  իրականացվող  աշխատանքների բնույթը,  քննարկվել են հատուկ դեպքերը:Մանկական Զարգացման Հիմնադրամի աջակցությամբ համայնքապետարանի սոցաշխատողի կողմից դեպքի վարման շրջանակներում համայնքում իրային տեսքով (կահույքի առանձին դետալներ, գրասեղան, մահճակալներ) սոցիալական օգնություն է տրամադրվել 2 ընտանիքի:
Հայաստանի սոցիալական աշխատողների ասոցիացիայի թիմի կողմից կազմակերպված նախաձեռնությանը Ջերմուկ համայնքից մասնակցել են 8 երեխաներ, ովքեր 2019 թվականի մարտի 20-ին մասնակցել են «Երիտասարդների ձայնը՝ հանուն կայուն սոցիալական պետության» խորհրդարանական լսմանը:

Մանկական զարգացման հիմնադրամի աջակացությամբ և համայնքապետարանի սոցիալական աշխատողի կատարած կարիքների գնահատման հիման վրա «Հասանելի համայնքային ծառայություններ» ծրագրի շրջանականերում, համայնքի՝ դժվարին իրավիճակում հայտնված չորս ընտանիքների տրամադրվել են հագուստ, կոշիկ, գրենական պիտույքներ և հիգիենայի պարագաներ: Նույն ծրագրի շրջանակներում 2019 թ. սեպտեմբերի 26-27-ին Ջերմուկ քաղաքում իրականացվել է «Խնայողությունների խաղ և ֆինանսական գրագիտություն» թեմայով երկօրյա դասընթաց, որին հրավիրվել են մասնակցելու համայնքի սոցիալապես առավել խոցելի ընտանիքների ներկայացուցիչները՝ որպես աջակցություն ձեռք բերելու գիտելիքներ և հմտություններ ընտանիքի բյուջեն խնայողաբար, խելացի պլանավորելու և կառավարելու, ֆինանսական գրագիտության, իրենց պարտքերի կառավարման, ֆինանսական հնարավոր զերծարարությունների և խարդախությունների վերաբերյալ:

Համայնքապետարանի սոցիալական աշխատողի նախաձեռնությամբ և ՍԱՏԲ մասնագետների մասնակցության տնայցեր են կազմակերպվել Հերհեր և Կարմրաշեն գյուղերի անապահով ընտանիքներին: Կատարվել են կարիքների գնահատում, որի արդյունքում անապահով դիտարկված ընտանիքները սննդամթերքի տեսքով սոցիալական աջակցություն կստանան «Դիակոնիա» բարեգործական հիմնադրամի կողմից:

ՀՀ կառավարության 2006 թվականի նոյեմբերի 16-ի թիվ 1708-Ն որոշմամբ հաստատված «ՀՀ պետական տարեկան բյուջեներով նախատեսված սուբվենցիաներից բացի ՀՀ համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի հայտի մշակման, ներկայացման, քննարկման և հաստատման կարգ»-ին համապատասխան` Ջերմուկի համայնքապետարանի կողմից ներկայացվել են «Ջերմուկ համայնքի Ջերմուկ քաղաքի մարզադպրոցի մասնաշենքի հիմնանորոգում և արդիականացում» ու «Ջերմուկ համայնքի «Զատիկ» մանկապարտեզ ՆՈՒՀ ՀՈԱԿ-ի Ձախափնյա թաղամասի մասնաշենքի ձմեռային այգու, Կեչուտ գյուղի մասնաշենքի երկու հարկերի, տանիքի և «Գնդեվազ համայնքի մանկապարտեզ» ՀՈԱԿ-ի մասնաշենքի տանիքի հիմնանորոգում» ծրագերը` համապատասխանաբար 48902640 և 72475520 ՀՀ դրամ նախահաշվային արժեքներով: «Ջերմուկ համայնքի Ջերմուկ քաղաքի մարզադպրոցի մասնաշենքի հիմնանորոգում և արդիականացում» ծրագրով ՀՀ պետական բյուջեից ներդրվող մասնաբաժնը կազմում է 22005640 ՀՀ դրամ, իսկ «Ջերմուկ համայնքի «Զատիկ» մանկապարտեզ ՆՈՒՀ ՀՈԱԿ-ի Ձախափնյա թաղամասի մասնաշենքի ձմեռային այգու, Կեչուտ գյուղի մասնաշենքի երկու հարկերի, տանիքի և «Գնդեվազ համայնքի մանկապարտեզ» ՀՈԱԿ-ի մասնաշենքի տանիքի հիմնանորոգում» ծրագերով` 49108520 ՀՀ դրամ: 2019 թվականի հուլիսի 11-ին փոխվարչապետ Տ. Ավինյանի մոտ կայացած սուբվենցիաներ ստանալու համար ծրագրային հայտերի գնահատման միջգերատեսչական հանձնաժողովի նիստի ընթացքում հավանության են արժանացել վերը ներկայացված սուբվենցիոն ծրագրերը: Նշված ծրագրերը կիրականացվեն գնումների մասին ՀՀ օրենսդրությանը համապատասխան կազմակերպված տնտեսող, արդյունավետ և օգտավետ ընթացակարգերով:

Առաջիկա՝ 2020 թվականի համար համայնքապետարանի կողմից ՀՀ Կառավարությանը ներկայացվելիք «Գնդեվազ գյուղից Գնդեվանք վանական համալիր տանող ճեմուղու կառուցում» սուբվենցիոն ծրագրի իրականացման համար պատվիրվել են նախագծա-նախահաշվային փաստաթղթեր, կատարվում են անհրաժեշտ նախնական աշխատանքները՝ ծրագիրը հաջող մեկնարկելու համար։

2020 թվականի մարտ ամսին ավարտվել և շահագործման է հանձնվել լիովին հիմնանորագված մարզադպրոցը, որը կահավորվել է արդիական մարզասարքերով և անհրաժեշտ մազագույքով։ Բարձր մակարդակով կահավորված և անհրաժեշտ պարագաներով համալրված շահագործման է հանձնվել նաև «Զատիկ» մանկապարտեզի Կեչուտ գյուղի մասնաշենքը, ինչպես նաև նույն մանկապարտեզի «Ձմեռային այգին», որի բարեկեցիկ պայմանները հնարավորություն կտան սաներին իրենց բակային բնույթի խաղային ժամանցը կազմակերպել այդ «այգում»։

2020 թվականի մարտ ամսին «Դիակոնիա» բարեգործական հիմնադրամի հետ համագործակցության շրջանակներում՝ Ջերմուկ համայնքի 4 բնակավայրերի կյանքի դժվարին իրավիճակում հայտնված և սոցիալապես անապահով 100 ընտանիքի տրամադրվել է սննդօգնություն։

Ջերմուկ համայնքի ավագանու ս/թ մարտի 24-ի N 29-Ա որոշմամբ ՀՀ կառավարություն կներկայացվի համայնքի զարգացման հետևյալ ծրագրերը՝

*ա) «Ջերմուկ քաղաքում ճեմուղու և ավտոկայանատեղիների կառուցում, մայթերի սալիկապատում և ասֆալտապատում, Հերհեր գյուղի 1-ին փողոցի ասֆալտապատում, Ջերմուկ քաղաքի Մաշտոցի փողոցի բաժանարար գոտու բարեկարգում և կանաչապատում»,*

*բ) «Մինչև 300 կվտ/ժ արևային ֆոտովոլտային կայանի կառուցում»,*

*գ) «Ջերմուկ քաղաքի ճոպանուղու շինությունների հիմնանորոգում, նորերի կառուցում»,*

*դ) «Մանկական զարգացման կենտրոնի և դրան կից խաղահրապարակի կառուցում, «Գնդեվազ համայնքի մանկապարտեզ» ՀՈԱԿ-ի մասնաշենքի մասնակի վերանորոգում, մանկապարտեզների բակերի բարեկարգում»,*

*ե) «Կեչուտ, Գնդեվազ, Հերհեր և Կարմրաշեն գյուղական բնակավայրերում արտաքին լուսավորության ցանցի կառուցում, գործող լուսավորության ցանցում էներգախնայող լուսատուների տեղադրում»,*

*զ) «Ջերմուկ քաղաքում բազմաբնակարան շենքերի էներգաարդյունավետ արդիականացում»։*

Ավստրիական զարգացման համագործակցության ֆինանսավորմամբ ու Եվրոպայի խորհրդի կողմից իրականացվող «Ժողովրդական զարգացում, ապակենտրոնացում և լավ կառավարում Հայաստանում» ծրագրով Ջերմուկի համայնքապետարանում կկառուցվի խորհրդակցության դահլիճ։

2020 թվականի մարտի 17-ից covid-19-ի համավարակով պայմանավորված ՀՀ-ում հայտարարված արտակարգ դրության պայմաններում Ջերմուկի համայնքապետարանը սկսել է աշխատել արտակարգ ռեժիմով՝ մշտական հսկողության տակ պահելով իրավիճակը համայնքում։ Համայնքի ղեկավարի ցուցումներով ամեն օր ախտահանվել են ըմպելասրահի տարածքը, կանգառները և մյուս մարդաշատ վայրերը, բնակելի շենքների բակերն ու մուտքերը, համագործակցության կոչ է արվես մասնավոր հատվածին՝ ախտահանման և վարակի դեմ պայքարելու գործում աջակցել ՏԻՄ-ին։ Համայնքապետարանի աշխատակազմը, ինչպես նաև համայնքային ենթակայության այն կազմակերպությունները, ովքեր շարունակել են աշխատել, ապահովվել են բժշկական դիմակներով, ձեռնոցներով, ախտահանիչ նյութերով և մյուս անհրաժեշտ պարագաներով, գնվել են ջերմաչափեր։ Ձեռք բերված ախտահանիչ միջոցներից մասհանում է կատարվել նաև «Ջերմուկի առողջության կենտրոն» ՓԲԸ–ին՝ բնակչության սպասարկումն անհրաժեշտ մակարդակի վրա պահելու համար։ Ոստիկանության հետ համատեղ, ըստ ՀՀ պարետի ցուցումի, վերահսկվել է Ջերմուկ բերող ճանապարհը։ Համավարակի հետագա տարածումը կանխարգելելու նպատակով, համայնքի ղեկավարի, վարչական ղեկավարների, համայնքապետարանի աշխատակազմի աշխատակիցների անմիջական և պարտադիր մասնակցությամբ,  ամենօրյա պարբերականությամբ, համայնքի տարածքում իրականացվում են շրջայցեր՝ «Կրիր դիմակ, փրկիր կյանքեր» լոզունգով, որոնց ընթացքում համայնքի բնակիչների հետ, սոցիալական հեռավորությաւնը պահպանելով, անմիջական շփմամբ բացատրական–քարոզչական աշխատանքներ են տարվում վարակը կանխելու կարևորությունը ընդգծելով, բաժանվում են բժշկական դիմակներ։

Համավարակի օրերին նշանակալի սոցիալական օգնություն է բաշխվել համայնքի՝ կյանքի դժվարին իրավիճակում հայտնված ընտանքիներին։ Այն հիմնականում եղել է սննդօգնության տեսքով․ համայնքի բնակչին օգնության ձեռք են մեկնել Մայր Աթոռը, Իզմիրլյան հիմնադրամը, «Արա Աբրահամյան» բարեգործական հիմնադրամը, «Իմ քայլը» բարեգործական հիմնադրամը, Մանկական Զարգացման հիմնադրամը, «Ջերմուկ Գրուպ» ՓԲԸ–ն, Վայոց ձորի մարզպետարանը, Ջերմուկի համայնքապետարանը, «**ԱՐՏ ԼԱՆՉ»**  և ԴԻԱԿՈՆԻԱ կազմակերպությունները, «Ապագայի շողեր» ՀԿ–ն, ինչպես նաև՝ Ջերմուկում ապրող և գործող անհատ ձեռներեցները։

Համայնքի ղեկավարի նախաձեռնությամբ պաշտոնական գրություն–առաջարկ է հղվել ՀՀ Կառավարությանը՝ կորոնավիրուսի տնտեսական հետևանքների չեզոքացման 8-րդ միջացառման մեջ առողջարանային ոլորտը ներառելու վերաբերյալ, որի շնորհիվ պետական աջակցությունից օգտվել են Ջերմուկ քաղաքի մեծաթիվ բնակիչներ։

Համաճարակի կանխարգելման աշխատանքներին զուգահեռ չեն դադարել շինարարական աշխատանքները համայնքում․ կարգի է բերվում Ջերմուկի՝ Աջափնյակից Ձախափնյակ թաղամաս տանող ճանապարհահատվածը /Մաշտոցի փողոցը/, վերանորոգման աշխատանքներ են իրականացվել ճոպանուղիում, ձեռք են բերվել բետոնյա ծաղկամաններ, որոշ չափով արդիականցվել է արվեստի դպրոցների և «Զատիկ» մանկապարտեզի գույքը: Գնդեվազ համայնքում վերանորոգվել և անմիջապես գործի է դրվել ինքնահոս ոռոգման (Արխաշանի) ջրագիծը, ջուրը ուղղվել է դեպի գյուղ` ոռոգման նպատակով։

Հունիսի 21 ին Ջերմուկ և Արխանգելսկ քաղաքների միջև համագործակցության շրջանակներում անցկացվել է շախմատի օնլայն մրցաշար, որին մասնակցել են «Ջերմուկ համայնքի սպորտի, զբոսաշրջության․ երիտասարդության և մշակույթի կենտրոն» ՀՈԱԿ–ի շախմատի խմբակի սաները: Մրցաշարին մասնակցել են նաև Արխանգելսկի մյուս քույր քաղաքների (տարբեր պետությունների) ներկայացուցիչներ: Ջերմուկի շախմատիստները գրավել են 3-րդ տեղը։

ՀՀ Տարածքային կառավարման և ենթակառուցվածքների նախարարության կողմից հավանության են արժանացել և հաստատվել են վերը ներկայացված սուբվենցիոն ծրագրերը, որոնք կյանքի կկոչվեն առաջիկա ամիսների ընթացքում։

2020 թ․ հուլիսի 3-ին Ջերմուկ համայնքի ղեկավար Վ․ Հովհաննիսյանի և Չերամիզիա Ինթերնեշնլ ՍՊԸ-ի համահիմնադիր Ֆեդերիկո Պոլիդորիի միջև ստորագրվել է հուշագիր, որի համաձայն մինչև 2020 թվականի ավարտը Ջերմուկ համայնքում պետք է հիմնվի կերամիկական սպասքի գործարան՝ 50 աշխատատեղով։

2020 թվականի սեպտեմբերի 12-ից, հանրապետությունում հայտարարված արտակարգ իրավիճակի պաշտոնական ավարտով պայմանավորված նորմալ ռեժիմով աշխատանքային գործունեությանն են վերադարձել համայնքային ենթակայության բոլոր կազմակերպությունները, նրանք ապահովվել են հակահամաճարակային բոլոր անհրաժեշտ պաշտպանիչ միջոցներով, տնօրեններին հրահանգ է տրվել հետևել անվտանգության բոլոր կանոններին (ջերմաչափում, սոցիալական հեռավորություն և այլն)։ Օգոստոսի 1-ից Ջերմուկ քաղաքում իր աշխատանքային գործունեության մեկնարկն է տվել Մանկական Զարգացման Հիմնադրամի կողմից բացված «Ջերմուկի մանկական զարգացման կենտրոնը», որտեղ հաճախում են 140 երեխաներ։ Կենտրոնում իրականացվում են լոգոպետի, հոգեբանի, արտթերապիայի և ադապտիվ ֆիզկուլտուրայի ծառայություններ՝ վերապատրաստված մասնագետների կողմից: ՀՀ Կառավարության կողմից իրականացվող սուբվենցիոն ծրագրի շրջանակներում առաջիկայում նախատեսված է նաև կենտրոնի նոր մասնաշենքի շահագործման հանձնումը:

Ընթացիկ հիմնանորոգվում է Ջերմուկի քաղաքային զբոսայգին, «Գնդեվազի մանկապարտեզ» ՀՈԱԿ–ի շենքը, ասֆալտապատվում են նախորդ տարվա ծրագրից դուրս մնացած բնակելի շենքերի բակերը, ամռան առողջարանային սեզոնին ընդառաջ անվտանգ երթևեկության ապահովման նպատակով գծանշվել են քաղաքի փողոցները, համայնքի Կեչուտ և Հերհեր գյուղերում կատարվել են ջրագծի առանձին հատվածների վերանորոգման, ճանապարհների հարթեցման աշխատանքներ։

2020 թվականի սեպտեմբեր-նոյեմբեր ամիսներին տեղի ունեցած հայ-ադրբեջանական պատերազմի առաջին իսկ օրից համայնքը ներգարվվել է տեղահանված և Ջերմուկ ժամանած արցախցիների խնդիրները լուծելու աշխատանքների մեջ։ Համայնքը հյուրընկալել է 274 արցախցի ընտանիք (մոտ 2000 մարդ)։ Յուրաքանչյուր ընտանիքի համար կատարվել է կարիքի գնահատում, որից հետո համակարգված կերպով լուծում է տրվել նրանց թե՛ կացության, թե՛ սննդի, թե՛ դեղորայքի և այլ կենցաղային ու հոգեբանական խնդիրներին: Ակտիվորեն համագործակցվել է ՀՀ աշխատանքի և սոցիալական հարցերի նախարարության և բազմաթիվ կազմակերպությունների՝ ՄԱԿ-ի /Միավորված ազգերի կազմակերպության Պարենի համաշխարհային ծրագիր/, Հայկական Կարմիր խաչի, ՀՕՖ-ի /Հայ օգնության ֆոնդ/, ՅՈՒՆԻՍԵՖ-ի, Մանկական Զարգացման Հիմնադրամի, նաև մի շարք մասնավոր կազմակերպությունների և բազմաթիվ անհատ ձեռներեցների հետ։ Կարմիր Խաչի միջազգային կոմիտեի կողմից իրականացվող մարդասիրական առաքելության շրջանակներում և Հայկական Կարմիր Խաչի անմիջական ներգրավվածությամբ Արցախից ժամանած ու Ջերմուկում ժամանակավոր ապաստանած մեր հայրենակիցների համար շաբաթներ շարունակ տարաբնույթ օգնություն է տրամադրվել, որը համակարգվել է համայնքապետարանի կողմից: Բացի հիգիենայի պարագաներից, առաջին անհրաժեշտության իրերից և սննդօգնություններից, բաշխվել են նաև անկողնային պարագաների և ջեռուցման սարքեր։ Նույն առաքելության շրջանակներում Ջերմուկ են այցելել առողջապահական ոլորտի մասնագետներ, համայնքում ապաստանած արցախցի հայրենակիցների առողջապահական խնդիրների հետ կապված իրավիճակի գնահատման և ուսումնասիրության համար: Հոգեբուժական և հոգեբանական մասնագիտական աջակցության նպատակով համայնքապետարանի հրավերով Ջերմուկ են ժամանել մի շարք հոգեբույժներ, հոգեբաններ, որոնք համապատասխան կարիքի տեր արցախցիներին ուղեգրել են մասնագիտական հաստատություններ, նշանակել են դեղորայք։ Սոցիալական աջակցության նշված տեսակները շարունակում են ստանալ պատերազմի ավարտից հետո Ջերմուկում մնացած արցախցի ընտանիքները, դրանք թվով 174-ն են՝ դեկտեմբերի 20-ի դրությամբ։

Ջերմուկում հանգրվանած արցախցիներին սոցիական աջակցության ցուցաբերումը շարունակվում է նաև 2021 թվականին։ 1-ին եռամսյակի ընթացքում Ջերմուկի ՏԻՄ-ի ուշադրության կենտրոնում են ներկա պահին համայնքում բնակվող (31․03․2021 թ) 106 ընտանիքներ, որոնց «Հայկական Կարմիր խաչի ընկերություն» ՀԿ–ի, «Քույրիս․ հզորացնենք և կրթենք բոլոր հայերին» ՀԿ–ի, Յունիսեֆ-ի, «Լիդիան Արմենիա» ՓԲԸ–ի և Ջերմուկի համայնքապետարանի համագործակցության շրջանակներում, ինչպես նաև՝ ՀՀ-ում Արցախի կառավարության օպերատիվ շտաբի կողմից տարեսկզբին տրամադրվել են ներքնակներ, բարձեր, բրդյա ծածկոցներ և անկողնային պարագաներ, սնունդ և բանջարեղեն։ Նրանց բաշխվող սննդօգնությունը պարբերական բնույթ է կրում։ Նշվածներից «Լիդիան Արմենիա» ՓԲԸ–ն, բացի սննդօգնություն տրամադրելուց, փոխհատուցել է զոհված, վիրավոր և անհետ կորած զինծառայողների ընտանիքների կոմունալ վարձավճարները /3 ամսվա/։ ՀՀ աշխատանքի և սոցիալական հարցերի նախարարության աշխատակազմի զբաղվածության պետական գործակալության Ջերմուկի զբաղվածության տարածքային կենտրոնի, Ջերմուկի համայնքապետարանի աշխատակազմի և Ադրբեջանի կողմից 2020 թվականի սեպտեմբերի 27-ին սանձազերծված պատերազմի  հետևանքով տեղահանված և փաստացի Հայաստանի Հանրապետության Վայոց ձորի մարզի Ջերմուկ համայնքում գտնվող Արցախի Հանրապետության գործազուրկ 3 քաղաքացիներ ընդունվել են աշխատանքի և ներգրավվել են սոցաջակցության բաշխման անմիջական աշխատանքներում։

Հետպատերազմյան իրավիճակի առաջացրած դժվարությունների իրավիճակում համայնքի մշակութային կյանքը, այնուամենայնիվ, որոշակիորեն ակտիվ է։ Այսպես, Հայոց Զինված ուժերի կազմավորմանը նվիրված միջոցառումներ են կազմակերպվել համայնքի Շ․ Ազնավուրի անվան արվեստի դպրոցում, «Զատիկ» մանկապարտեզում, քաղաքային գրադարանում նշվել է Գրքի օրը, Ջերմուկի Մաքսիմ Գորկու անվան դպրոցում բացվել է ռուսաց լեզվի կենտրոն/դասարան, ակտիվ գործում է Ջերմուկի նորաբաց «ԶարՄան» մանկական զարգացման կենտրոնը, որի ծառայություններից օգտվում են նաև արցախից եկած ընտանիքների փոքրիկները։ ՀՀ Վայոց ձորի մարզի բռնցքամարտի ֆեդերացիայի կողմից կազմակերպված բաց առաջնությանը, որը նվիրված էր 44-օրյա պատերազմի զոհերի հիշատակին, մասնակցել են նաև Ջերմուկի Մարզամշակութային կենտրոնի սաները, ովքեր արժանացել են մեդալների ու պատվոգրերի։

2021 թվականին համայնքապետարանի աշխատակազմի կողմից նախատեսվում է ՀՀ կառավարությանը ներկայացնել համայնքի զարգացման հետևյալ ծրագրերը՝

*1. «Գերեզմանատան բարեկարգում, կանգառների հիմնանորոգում կամ փոխարինում նորով»,
    2. «Կարմրաշեն գյուղական բնակավայրում արտաքին լուսավորության ցանցի կառուցում»,
    3. «Ջերմուկ քաղաքի ճոպանուղու շինությունների հիմնանորոգում, նորերի կառուցում»,
    4. «Ջերմուկի համայնքապետարանի և ենթակա կառույցների համար գույքի ձեռք բերում»:*

ՀՀ Կառավարության կողմից իրականացվող սուբվենցիոն ծրագրով վերանորոգվել և գործունեությունը արդեն վերսկսել է Գնդեվազ գյուղի մանկապարտեզը։ Երեխաները արդեն հնարավորություն ունեն իրենց նախնական կրթությունը ստանալու բարեկեցիկ միջավայրում, ընթացքի մեջ է ՆՈՒՀ–ը լիցենզավորելու գործընթացը։ Շուտով ավարտին կհասցվեն նաև Ջերմուկի Մանկական զարգացման կենտրոնի վերանորոգման աշխատանքները․ Կենտրոնի մասնագետները աշխատանքը կշարունակեն տիպային վերանորոգում ստացած շենքում, ինչն է՛լ արդյունավետ կդարձնի աշխատանքը, կընդլայնվեն Կենտրոնի կողմից մատուցվող ծառայությունները։

2021 թ․ երրորդ եռամսայկի սկզբից մեկնարկել են համայնքի զբոսաշրջային ենթակառուցվածքների արդիականացման աշխատանքների մրցույթները, որոնք հայտարարվել են հետևյալ 3 լոտերով՝

Լոտ 1՝ Շահումյանի, Բ. Վարդանյանի, Մյասնիկյանի, Մելիք Ադամյանի և Չարենցի փողոցների վերանորոգում, վերականգնում և «Քարայծ» տանող ճեմուղու կառուցում

Լոտ 2՝ Մաշտոցի փողոցի բարեկարգում

Լոտ 3՝ Գնդեվանքի քայլարշավային արահետի բարեկարգում։

Լոտ 1-ի շրջանակներում կատարվելու են Շահումյանի, Բ. Վարդանյանի, Մյասնիկյանի, Մելիք Ադամյանի և Չարենցի փողոցների վերանորոգում, վերականգնում և կառուցվելու է «Քարայծ» տանող ճեմուղին։ Համապատասխան ճանապարհների երկայնքով բարելավվելու է լուսավորության և ջրահեռացման համակարգերը։ Երթևեկելի մասը և մայթերը ասֆալտապատվելու են, նորոգվելու են սիզամարգերը և իջատեղերը։ Կատարվելու են նշագծման աշխատանքներ /նաև ճանապարհի երկայնքով հեծանվուղու/ և տեղադրվելու են նոր նշաններ, նոր դեկորատիվ պատեր, նստարաններ և աղբամաններ, ըստ անհրաժեշտության կահավորվելու են զբոսաշրջային և ճանապարհային ցուցանակներով։ բարեկարգվելու է Շահումյան փողոցի վրա գտնվող հուշարձանի տարածքը։ «Քարայծ» տանող ճեմուղու կառուցում մասով նախատեսվում է «Քարայծ»-ի մոտի այգու բարեկարգում, գոյություն ունոցող ջրագծերի և գազատարի տեղափոխում, արտաքին լուսավորություն, բրեկչա տիպի երեսապատումով։

Լոտ 2-ի շրջանակներում աշխատանքները սկսվելու են Ջերմուկի ճոպանուղու սկզբնամասի հուշաքարից և ձգվելու են մինչև Ջերմուկի միակ բարձրահարկ շենքը (մոտ 2,3կմ)։ Նախատեսվում է նաև Մաշտոցի փողոցի վերջնամասից սկիզբ առնող և նորակառույց եկեղեցու մոտով անցնող Ազատամարտիկների փողոցի (մոտ 0,5կմ) վերականգնում:

Մաշտոցի և Ազատամարտիկների փողոցներում նախատեսվում է իրականացնել հետևյալ աշխատանքները՝

* ճանապարհի երթևեկելի մասի ասֆալտապատման ամբողջական վերականգնում

գոյություն ունեցող մայթեր վերականգնում, նոր մայթերի կառուցում (Ազատամարտիկների փողոց)

* ճանապարհի երկայնքով հեծանվուղու գծանշում
* ճանապարհի երկայնքով լուսավորման համակարգի բարելավում
* ջրահեռացման տարրերով համալրում
* Մաշտոցի փողոցի բաժանարար գոտու սիզամարգի բարեկարգում և կանաչապատում` նախատեսելով տարածքի ոռոգում` ջրի խողովակների քողարկումով, մաքրում քարից և բոլոր տեսակի բնական աղբից (տարածքը մշակելուց հետո խոտի ցանում, նոր ծառերի տնկում)
* նստարանների և աղբամանների տեղադրում
* զբոսաշրջային և ճանապարհային ցուցանակներով կահավորում

Աշխատանքների իրականացման արդյունքում Ջերմուկ քաղաքը կհագենա նոր զբոսաշրջային ուղիներով, քաղաքի ձախափնյա բնակելի թաղամասը նույնպես կընդգրկվի քաղաքի ընդհանուր զբոսաշրջային գոտում, կստեղծվեն նոր աշխատատեղեր, կաշխուժանա կենտրոնից կտրված թաղամասի առևտուրը:

Լոտ 3-ի շրջանակներում բարեկարգվող՝ Գնդեվանքի քայլարշավային արահետի ճեմուղին սկսվելու է Գնդեվազ բնակավայրից և կիրճով անցնելով հասնելու է Գնդեվանք եկեղեցական համալիրին մոտեցնող ճանապարհ։ Ճեմուղին սալապատված է 90 մմ հաստությամբ տուֆե սալիկներով, բազալտե եզրաքարերով եզրագծված, ճանապարհին նախատեսված է կառուցել 8մ երկարությամբ կամրջակ։ Ամբողջ երկարությամբ նախատեսվում է իրականացնել արտաքին լուսավորություն, կառուցվում և տեղադրվում են 2 տաղավար, 5 հատ անձրևից պաշտպանող ծածկով նստարաններ, 20 հատ աղբաման, 2 հատ ցայտաղբյուր ջրամատակարարումով և կոյուղիով։

2021 թվականի 4-րդ եռամսյակի ընթացքում շարունակվել են սուբվենցիոն ծրագրերի շրջանակներում բարեկարգվող և ասֆալտապատվող Շահումյան, Մյասնիկյան, Չարենցի, Մելիք Ադամյան, Մաշտոցի փողոցներում կատարվող աշխատանքները։ Նշված աշխատանքների արդյունքում՝ 2022 թ․ գարնանը նախատեսված ոռոգման համակարգի արդիականացմամբ պայմանավորված՝ բարեկարգվող հատվածի առկա խողովակները տրամադրվել են համայնքի Գնդեվազ գյուղին՝ այստեղ շուրջ 35 հա գյուղատնտեսական նշանակության հողատարածքի ոռոգման խնդիրը կարգավորելու նպատակով։ Կեչուտ գյուղի մի քանի փողոցներում ևս իրականացվել են վթարային իրավիճակում գտնվող ջրագծերի վերանորոգման աշխատանքներ։ Ավարտվել են Ջերմուկի գերեզմանատանը Արցախյան պատերազմներում զոհված ջերմուկցիների հուշահամալիրի կառուցման աշխատանքները (պետության ներդրումը՝ 13 035 892 դրամ)։ Ձախափնյակ թաղամասում ապամոնտաժվել են մի շարք չգործող և անթույլատրելի վայրերում տեղադրված կրպակները։ Համայնքում զգալի աշխատանքներ են կատարվում սոցիալական, մշակութային և երիտասարդության ոլորտներում։ Թեմատիկ միջոցառումներով հանդես են եկել համայնքի Շ․ Ազնավուրի անվան արվեստի դպրոցը, գրադարանը, «Զատիկ» ՆՈՒՀ ՀՈԱԿ–ը, «Ջերմուկի մարզամշակութային կենտրոն» ՀՈԱԿ–ը։ ՏԻՄ–ի մշտական հսկողության ներքո է համայնքի սոցիալապես խոցելի խավը․ տրամադրվել են դրամական օգնություններ, առանձին բնակիչներ ուղղորդվել են ՄՍԾ, սոցիալական աջակցություն է տրամադրվել ԱԶՆԱՎՈՒՐ հիմնադրամի, Հայկական Կարմիր Խաչի ընկերության կողմից․ ստացված օգնությունը համայնքապետարանի կողմից բաշխվել է թե՛ համայնքի սոցիալապես անապահով, թե՛ համայքում բնակություն հաստատած արցախցի ընտանիքներին։

––––––––––––

 «Տեղական ինքնակառավարման մասին» Հայաստանի Հանրապետության օրենքի
102-րդ հոդվածին համապատասխան Ջերմուկ համայնքը վերակազմավորվել է․ 2021 թ․ դեկտեմբերի 5-ի ընտրություններով ձևավորվել են ՏԻՄ նոր մարմիններ։ Համայնքից առանձնացվել և Վայք համայնքին են միավորվել Հերհեր և Կարմրաշեն գյուղերը։ Ըստ այդմ՝ փոփոխություններ են կատարվել ոչ միայն համայնքապետարանի աշխատակազմի, այլ նաև՝ ՀՈԱԿ–ների հաստիքացուցակներում․ այն հաստքիները, որոնք սպասարկում էին վերը նշված գյուղերը, կրճատվել են։ Համայնքի ավագանին ձևավորվել է համամասնական ընտրակարգով․ ունի 15 անդամ՝ երեք խմբակցություններով (13 մանդատով՝ «Քաղաքացիական պայմանագիր», 1-ական մանդատներով՝ «Ապրելու երկիր» և «Մեր համայնքը»)։ ***Մինչև համայնքի վերակազմավորումը համայնքապետարանի աշխատակազմում առկա է եղել 44,5 հաստիք, վերակազմավորումից հետո՝ 32,5, ՀՈԱԿ-ներում եղել է 175,29 հաստիք, իսկ 2022 թվականի առաջին եռամսյակի դրությամբ՝ 172,53 հաստիք:***

Յուրաքանչյուր ամիս տեղի են ունենում համայնքի ավագանու հերթական նիստերը, ըստ անհրաժեշտության՝ նաև արտահերթ։ Նոր ձևավորված համայնքի համար ավագանին ընդունել է մի շարք նորմատիվ որոշումներ, որոնք արդեն իսկ մտել են ուժի մեջ։ Դրանցից «Հայաստանի Հանրապետության Վայոց ձորի մարզի Ջերմուկ համայնքում հանրային բաց լսումների և (կամ) քննարկումների կազմակերպման և անցկացման կարգը հաստատելու մասին», «Հայաստանի Հանրապետության Վայոց ձորի մարզի Ջերմուկ համայնքում տեղական ինքնակառավարմանը բնակիչների մասնակցության կարգը հաստատելու մասին» և «Հայաստանի Հանրապետության Վայոց ձորի մարզի Ջերմուկ համայնքի ղեկավարին կից խորհրդակցական մարմինների ձևավորման և գործունեության կարգը հաստատելու մասին» որոշումները առավել կարևորված են՝ համայնքի կառավարմանը բնակիչների մասնակցությունը հնարավոր դարձնելու համար։

2022 թվականի համար նախատեսվել և հանրային քննարկման են ներկայացվել սուբվենցիայի հետևյալ ծրագրերը՝

*1․ «Ջերմուկ քաղաքում հասարակական շենքերի կառուցման, հիմնանորոգման աշխատանքներ»*

*2. «Ջերմուկ քաղաքում այգիների, պուրակների կառուցում/բարեկարգում»*

*3. «Ջերմուկ քաղաքի Արփա գետի կիրճի և Ջերմուկի խորհրդանիշ եղնիկի արձան տանող ճանապարհի շրջակա ժայռերի լուսավորության իրականացում»*

*4. «Ջերմուկ համայնքի կարիքների համար մեքենասարքավորումների և գույքի ձեռք բերում» ։*

Օրենսդրական ընթացակարգը պահպանելով՝ վերը թվարկված ծրագրերը կներկայացվեն ՀՀ Կառավարության հաստատմանը։

2022 թ․ գարնան ձնհալից անմիջապես հետո կվերանորոգվի Ձախափնյակ թաղամասի ոռոգման համակարգի մի հատվածը։ Այդ հատվածի խողովակները աշնանը ապամոնտաժվել և փոխանցվել են համայնքի Գնդեվազ գյուղին՝ այստեղ շուրջ 35 հա գյուղատնտեսական նշանակության հողատարածքի ոռոգման համակարգ ստեղծելու նպատակով, ինչը խնդիր է գյուղի բնակիչների համար։ Կառուցված ոռոգման համակարգի շնորհիվ գյուղացիական շատ տնտեսություններ կլուծեն երկար տարիներ անլուծելի և դրա պատճառով չմշակվող հողերը բերրի դարձնելու խնդիրը։

Համայնքը, շարունակելով արդեն իսկ ձևավորված աշխատաոճը, սերտորեն համագործակցում է տարբեր տեղական և միջազգային կազմակերպությունների հետ։ Այդ համագործակցությունը տարբեր ոլորտներում է՝ համայնքի հասարակական, սոցիալ–տնտեսական կյանքը ակտիվացնելու, զարգացնելու հստակ միտումով։ 2022 թ․ առաջին եռամսյակի ընթացքում ուշագրավ է եղել ԱՄՆ Միջազգային զարգացման գործակալության ֆինանսավորմամբ իրականացվող «Հայաստանում աշխատուժի զարգացման» ծրագրի շրջանակում / Armenia Workforce Development Activity - AWDA /) Ջերմուկ համայնքի ղեկավարի և Հայ օգնության ֆոնդի հետ համագործակցության հուշագրի ստորագրումը՝ Ջերմուկ համայնքում երիտասարդների ներգրավվածությամբ ՏՏ ոլորտի դասընթացներ իրականացնելու և աշխատատեղեր ստեղծելու նպատակով։ Բացի Ջերմուկի համայնքապետարանից, նույնաբովանդակ հուշագրեր են ստորագրվել նաև Ջերմուկում գործող մի շարք այլ կառույցների հետ /դպրոցներ, առողջարաններ, ճոպանուղի/։

 **Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
| ***Քաղաք Ջերմուկ և Կեչուտ գյուղ***1. Ասֆալտբետոնյա ծածկի հիմնանորոգում` փոսալցում -700.0
2. Վարչական սարքավորումների ձեռք բերում՝ մանկապարտեզի օդափոխիչ -1933.4
3. Վարչական սարքավորումների՝ տեսախցիկների ձեռք բերում -1758.3

***Գյուղ Գնդեվազ***1. Գյուղտեխնիկայի (կոմբայն) ձեռք բերում-27500,0
2. Մշակույթի տան վերանորոգում-36104,43
3. Գյուղամիջյան ճանապարհի բարեկարգում-37890,0
4. Վարչական սարքավորումների և գույքի ձեռք բերում-8583,3
5. Մշակույթի տան ջեռուցման համակարգ և հարակից աշխատանքներ-2981,25

***Գյուղ Հերհեր***1. Գերեզմանատան պարսպապատում-900, 0
2. Ջրխմոցների և ջրագծի կառուցում-980, 0
 | 1. Արտաքին ցանցի լուսավորության անցկացում - 49.000.000դր /նախատեսված է/
2. Ներտնային գազի համալրում-36.000.000դր /նախատեսված է/
3. Ճանապարհների հարթեցում և բետոնապատում - 1.950.000դր
4. Խոշորացումից հետո գյուղերի պարտքերի մարում -3.100.000դր
5. Գրադարանի համար գրքերի ձեռք բեռում - 500.000դր.
6. Աղբահանության և ձյան մաքրման աշխատանքներ-1.750.000դր
7. Ինտերնետային կապի ապահովում գյուղական բնակավայրերում, կապը Ջերմուկ քաղաքի հետ:
8. Գյուղական բնակավայրերում վարչական շենքերի հիմնանորոգում և գույքի ձեռք բերում /նախատեսված է/-24.000.000 դր
9. Գերեզմանատների պարսպապատում, ժամ տների, հանդիսությունների սրահների կառուցում /նախատեսված է/-30.175.000դր
10. Միջհամայնքային ճանապարհների, հրապարակների բարեկարգում /նախատեսված է/-140.400.000դր
11. Գնդեվազ գյուղի մանկապարտեզի շենքի տանիքի հիմնանորոգում /նախատեսված է/-5.500.000 դր
12. Մրջհամայնքային և ներհամայնքային / գյուղական/ տուրիզմի զարգացումը խթանող միջոցառումների իրականացում - /նախատեսված է/ -75.000.000 դր
13. Կառավարության ծրագրով Աջափնյակ և Ձախափնյակ թաղամասերում զուգահեռ ընթանում է բակերի վերանորոգման, ասֆալտապատման աշխատանքներ: 2017 թ. նոյեմբերի 1-ի դրությամբ կատարված է թվով 14 շենքերի ասֆալտապատման բակային աշխատանքներ:
14. Աջափնյակ թաղամասում շարունակվում է Մյասնիկյան և Շահումյան փողոցների բակային տարածքների հիմնանորոգման աշխատանքները:
15. Մեկնարկել են քաղաքային այգու բարեկարգման աշխատանքները
16. Հերհեր գյուղում ճանապարհաշինական աշխատանքների ավարտին նախատեսված է տեղադրել արտաքին լուսավորության սյուներ՝ 37125000 դրամ
17. ՀՀ կառավարության ներդրումային ծրագրի շրջանակներում շարունակվում են Ջերմուկ քաղաքի բակային տարածքների բարեկարգման և ասֆալտապատման աշխատանքները:
18. Կեչուտ գյուղի խմելու ջրի գլխամասային կառույցի սանիտարական մաքրման, վթարված կոյուղագծերը և դիտահորերը, գյուղի հուշարձանին կից ցայտաղբյուրի ջրագիծը վերանորոգելու, ինչպես նաև՝ Երևան քաղաքում կայանալիք արվեստի դպրոցների պարի փառատոն-մրցույթին «Ջերմուկ համայնքի N 1 արվեստի դպրոց» ՀՈԱԿ-ի  Կեչուտ գյուղի պարի դասարանի աշակերտների մասնակցությունը ապահովելու նպատակով հատկացվել է ընդհանուր գումարային արտահայտությամբ՝ 175 000 դրամ:
19. Հերհեր գյուղի ասֆալտապատման աշխատանքների կատարման ժամանակ  խմելու ջրի վնասված ջրագիծը վերանորոգելու, Կարմրաշեն գյուղում ջրատար խողովակների զոդման և առաջացած խցանումը բացելու, Հերհեր գյուղի գլխավոր բաժանարար խողովակի հատվածի զոդման, ներքին ցանցում առաջացած վթարների վերանորոգման նպատակով նոր խողովակների անցկացման, ինչպես նաև ընթացիկ այլ աշխատանքների կատարման դիմաց հատկացվել է ընդհանուր գումարային արտահայտությամբ՝ 172 000 դրամ:
20. Կատարվել է Ջերմուկ քաղաքի Ձախափնյակ թաղամասի բնակելի ֆոնդի արտաքին պատի հիմնանորոգում՝ 163 350 դրամ:
21. Ջերմուկ համայնքի քաղաքային գրադարանի համար ձեռք են բերվել համակարգչային սարքավորումներ՝ 120 000 դրամ:
22. «Ջերմուկի կոմունալ սպասարկում և բարեկարգում» ՀՈԱԿ-ի համար ձեռք են բերվել գութան և քարշակ՝ 880000 դրամ

23. Պարսպապատվել է Գնդեվազ գյուղի չրանոցը՝ 382525 դրամ:24. Համայնքի ««Զատիկ» մանկապարտեզ ՆՈՒՀ» ՀՈԱԿ-ի համար ձեռք են բերվել սպորտային կոմպլեքս ՝ 1155700 դրամ, ներքնակներ՝ 743900 դրամ, սպիտակեղեն՝ 880100 դրամ:25. «Ջերմուկ համայնքի N 1 արվեստի դպրոց» ՀՈԱԿ-ի Կեչուտ գյուղի մասնաշենքի համար ձեռք են բերվել վարագույրներ՝ 521700 դրամ:26. Ջերմուկ քաղաքում կատարվել են միջքաղաքային ճանապարհների բետոնե հարթեցման՝ 480000 դրամ, ճանապարհների վերանորոգման՝ 998400 դրամ, փողոցների գծանշման՝ 981020 դրամ, լուսացույցի միկրոսխեմայի նորոգման՝ 143000 դրամ, աշխատանքներ: Ձեռք են բերվել ճանապարհային նշաններ՝ 89100 դրամ:27. Ջերմուկ քաղաքի Ձախափնյակ թաղամասում վերանորոգվել է բնակելի շենքերից մեկի արտաքին պատը՝ 148500 դրամ, հիմնանորոգվել են Ձախափնյակի 12-րդ բնակելի շենքի խմելու ջրի խողովակաշարը և խողովակաշարի փականները՝ 165000 դրամ, կառուցվել են բազմաբնակարան բնակելի շենքերի ծխատար և օդատար համակարգերը՝ 990 000 դրամ: 28. Պատվիրվել են սոցիալական գովազդի պաստառներ՝ 744000 դրամ: 29.Վերանորոգվել է Հերհեր գյուղի խմելու ջրի խողովակաշարը՝ 977 000 դրամ: Պատվիրվել են Հերհեր գյուղի 1-ին, 2-րդ, 3-րդ, 18-րդ և 20-րդ փողոցների արտաքին լուսավորության անցկացման նախագծա-նախահաշվային փաստաթղթերը՝ 850 000 դրամ:30.Գնդեվազ գյուղի չորանոցի ցանկապատի կառուցման համար տրամադրվել է 382500 դրամ:31. Հերհեր գյուղի 1-ին, 2-րդ, 3-րդ, 8-րդ, 18-րդ և 20-րդ փողոցների արտաքին լուսավորության կառուցման աշխատանքների համար՝ 16 680 000 դրամ:32. Ջերմուկ քաղաքի բարեկարգման լրացուցիչ աշխատանքների նախագծա-նախահաշվային փաստաթղթերը ձեռք բերելու համար կառավարության որոշմամբ հատկացվել է 9 800 000 դրամ:33. Ջերմուկի մանկապատանեկան մարզադպրոցի տարածքը վերանորոգելու համար պատվիրվել են նախագծա-նախահաշվային փաստաթղթեր՝ 1 000 000 դրամ:34. ««Զատիկ» մանկապարտեզ» ՆՈՒՀ ՀՈԱԿ-ի համար ձեռք է բերվել տոնածառ՝ 950 000 դրամ:35. «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ-ի սպորտային դահլիճի վերանորոգման աշխատանքների նախագծա-նախահաշվային փաստաթղթերը ձեռք բերելու համար` 990 000 դրամ36. ««Զատիկ» մանկապարտեզ» ՆՈՒՀ ՀՈԱԿ-ի Կեչուտի մասնաշենքի վերանորոգման աշխատանքների նախագծա-նախահաշվային փաստաթղթերը ձեռք բերելու համար` 720 000 դրամ37.«Ջերմուկ համայնքի N 1 արվեստի դպրոց» ՀՈԱԿ-ի համար **ROLAND RP501R-CR թվային դաշնամուր ձեռք բերելու համար՝ 850 000 դրամ****38. Ջերմուկ քաղաքի երթևեկելի բանուկ մասերում, որտեղ իրավիճակը հաճախ վթարային է լինում, տեղադրելու համար ձեռք են բերվել ճանապարհային հայելիներ՝ 280 000 դրամ:****39. Հերհեր գյուղում տեղադրվել է հուշաքար՝ 440 000 դրամ**40.Վերանորոգվել (փոսալցման աշխատանքներ) են Ջերմուկ քաղաքի Մյասնիկյան, Վարդանյան, Շահումյան, Մաշտոցի, Ազատամարտիկների, Մելիք-Ադամյան, Չարենցի և Իսակովի փողոցները, ասֆալտապատվել է Շահումյան փողոցի 2-րդից 14-րդ շենքների միջև ընկած մայթը և ճոպանուղի տանող ճանապարհի սկզբնամասը՝ 16070760 դրամ41.Ջերմուկ քաղաքի փողոցների համար ձեռք են բերվել ճանապարհային նշաններ՝ 550 000 դրամ:42. Վերանորոգման մասնակի աշխատանքներ են կատարվել ճոպանուղիում (կաթսայատունը, ղեկավարվող կայանի շենքը, 2-րդ հենակայանը և հարթակը)՝ 979 000 դրամ:43. Մասնակի վերանորոգվել է «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ-ի շենքը՝ 583 000 դրամ44. Կատարվել են Ջերմուկ քաղաքի Ի. Օրու արձանի պատվանդանի վերանորոգման աշխատանքներ՝ 275000 դրամ: 45. Վերանորոգվել է Կեչուտ գյուղի՝ Արցախյան պատերազմում զոհվածների հուշարձանը՝ 434500 դրամ: 46. Պատվիրվել է Ջերմուկ քաղաքի երթևեկության սխեման՝ 996000 դրամ47. Հիմնանորոգվում է Ջերմուկ քաղաքի մարզադպրոցի շենքը- 32 472 000 դրամ:48. Համայնքի տարածքում տեղադրվել են տեսահսկող սարքեր -988000 դրամ**:**49. Քաղաքային այգում տեղադրվել է «Պլատոնի կոմպոզիցիան»- 737000 դրամ:50.Քաղաքային ճոպանուղու համար ձեռք են բերվել կառավարող մոդուլներ – 967000 դրամ:51. Արվեստի դպրոցի համար ձեռք են բերվել պարային համազգեստներ- 996035 դրամ:52.Գնվել են 20 հատ աղբամաններ-260 000 դրամ53.Վերանորոգվել **է Գնդեվազ գյուղի խմելու ջրի խողովակաշարի վնասված հատվածը (60 մետր)- 420 000 դրամ:****54.** Ջերմուկի հին ճանապարհի վերաբացման հետ կապված՝ կատարվել է ճանապարհային հատվածի քարերի հեռացում՝ 750000 դրամ:55.«Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ-ի համար ձեռք է բերվել ջեռուցման ամբողջական համակարգ՝ 980700 դրամ:56. Պատվիրվել են Գնդեվազ գյուղից դեպի Գնդեվանք վանական համալիր տանող ճեմուղու և ավտոկայանատեղիի կառուցման աշխատանքների նախագծա-նախահաշվային փաստաթղթերը՝ 890 000 դրամ:57. Ջերմուկ համայնքի 2019-2020 թթ. ամանորյա լուսավորության համար ձեռք են բերվել անհրաժեշտ պարագաներ և սարքավորումներ՝ 982000 դրամ: 58. Ջերմուկ համայնքի «Զատիկ» մանկապարտեզ ՆՈՒՀ ՀՈԱԿ–ի Կեչուտ գյուղում գտնվող մասնաշենքի գազաֆիկացման համար կատարվել են խողովակաների զոդման աշխատանքներ –33000 դրամ։59․ Բարեկարգվել են Ջերկուկ համայնքի ճանապարհները, կատարվել են քարահեռացման աշխատանքներ – 500 000 դրամ։60․ Ջերմուկ քաղաքի առողջարանային գոտոը համար ձեռք են բերվել եղևնիներ – 160 000 դրամ61․ Գիրք նվիրելու օրվա կապակցությամբ համայնքի հանրակրթական դպրոցների աշակերտներին նվիրելու համար ձեռք են բերվել մանկական գրքեր –150 000 դրամ62․ . Ջերմուկ համայնքի «Զատիկ» մանկապարտեզ ՆՈՒՀ ՀՈԱԿ–ի համար գնվել են խոհանոցային պարագաներ, նոր գույք –8200000 դրամ63․ Վերանորոգվել են Ջերմուկ համայնքի «Զատիկ» մանկապարտեզ ՆՈՒՀ ՀՈԱԿ–ի ջեռուցման կաթսաները– 269500 դրամ64․ «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն» ՀՈԱԿ–ի համար գնվել են գույք և մարզասարքեր –8 270 500 դրամ65․ Ջերմուկ համայնքի արվեստի դպրոցների համար ձեռք է բերվել գույք (փայտամշակման հաստոց, հղկող գործիքներ, հագուստների կախիչներ) –186 800 դրամ։66․ Նոր կահույք, գույք և տեխնիկա է ձեռք բերվել «Ջերմուկ համայնքի սպորտի, զբոսաշրջության, երիտասարդության և մշակույթի կենտրոն», «Զատի» մանկապարտեզ ՆՈՒՀ, «Ջերմուկ համայնքի Շ․ Ազնավուրի անվան արվեստի դպրոց» ՀՈԱԿ–ների և համայնքապետարանի աշխատակազմի կարիքների համար– 6 454 000 դրամ67․ Ջերմուկ քաղաքի կենտրոնական մասում տեղադրվել է անվտանգության տեսահսկող սարք– 410500 դրամ68․ Գնվել են համայնքի կողմից նորածիններին տրվող նվերներ– 1000000 դրամ։**2020 թվականի 2-րդ եռամսյակ**69․ ՀՀ –ում 2020 թ․ մարտի 16-ին հայտարարված արտակարգ իրավիճակի հետ կապված գնվել են բժշկական ձեռնոցներ, դիմակներ, ախտահանիչ նյութեր, ախտահանիչ հեղուկ –174 000 դրամ70․ Ջերմուկ քաղաքի Ձախափնյակի 27/7 հասցեում գտնվող շենքի և Գնդեվազ գյուղի մանկապարտեզի վերանորոգման համար պատվիրվել են նախագծա–նախահաշվային փաստաթղթեր– 800 000 դրամ։71․ Ջերմուկ համայնքի քաղաքային գրադարանի գրքային ֆոնդը թարմացնելու նպատակով կնքվել է գրքերի գնման պայմանագիր– 285 000 դրամ։72․ Ջերմուկ քաղաքի ճոպանուղու բնականոն շահագործումը սեզոնին ընդառաջ ապահովելու համար կնքվել է քսայուղերի, յուղերի, զտիչների, մարտկոցի և այլնի գնման պայմանագիր՝ 885500 դրամ։73․ ՀՈԱԿ–ները արտակարգ դրության պայմաններում ապահովվել են ախտահանիչ նյութերով, սարքերով , այլ անհրաժեշտ պարագաներով– 590 000 դրամ74․ Սուբվենցիոն ծրագրերի շրջանակներում կատարվող ներդրումային ծրագրերի իրականացման համար պատվիրվել են նախագծա–նախահաշվային փաստաթղթեր, դրանք ներկայացվել են փորձաքննության– 6804000 դրամ 75. Ձեռք են բերվել ջերմաչափեր, ախտահանիչ հեղուկ նյութեր, ախտահանիչ սարքեր –295 000 դրամ76․ «Ջերմուկ համայնքի Ռ․ Մելիքյանի անվան արվեստի դպրոց» ՀՈԱԿ–ի համար ձեռք են բերվել էլեկտրական դաշնամուրներ, դաշնամուրի պարագաներ, վարագույներ– 1274000 դրամ77․ Ճոպանուղու շենք–շինությունների ընթացիկ վերանորոգման աշխատանքների և շինարարական ապրանքներ գնման համար – 1 850 700 դրամ։78․ Ձեռք են բերվել բետոնե ծաղկամաններ– 340 000 դրամ79․ Փորձաքննության են ներկայացվել Ջերմուկ քաղաքի աջափնյա թաղամասի բակային ճանապարհների ասֆալտապատման, եզրաքարերի տեղադրման և ձախափնյա թաղամասի բակային տարածքների բարեկարգման նախագծա–նախահաշվային փաստաթղթղերը՝ 250 000 դրամ։80․ Ջերմուկ քաղաքի Մաշտոցի փողոցի վերանորոգման աշխատանքների գնման համար տրամադրվել է 920220 դրամ։**2020 թվականի 3-րդ եռամսյակ**81․ Ջերմուկ քաղաքի առողջարանային գոտու համար գնվել են դեկորատիվ ծաղիկներ – 205 000 դրամ82․ Վերանորոգվել է Հերհեր գյուղի 1-ին փողոցի խմելու ջրի խողովակաշարը – 1068 000 դրամ83․ Համայնքի կարիքների համար գնվել են եռաֆազ էլեկտրական հաշվիչ և ախտահանման սարք – 435 000 դրամ։84. Հերհեր գյուղի 1-ին փողոցի խմելու ջրի համար գնվել է խողովակաշար- 1068000 դրամ85․ Գծանշումներ են կատարվել Ջերմուկ քաղաքի կենտրոնական փողոցում – 986720 դրամ։86․ Համայնքի կարիքների համար գնվել է գյուղատնտեսական անիվ, եռաֆազ հաշվիչ, վերանորոգվել է ավտոգրեյդերի շարժիչը -1015 000 դրամ։87․ Ասֆալտապատվել են «Գնդեվազի մանկապարտեզ» և Ջերմուկ քաղաքի «Զատիկ» մանկապարտեզ ՆՈՒՀ ՀՈԱԿ–ների բակերը – 5 558 700 դրամ (համայնքի մասնաբաժինը)**2020 թվականի 4-րդ եռամսյակ**88․ Կատարվել են Ջերմուկ քաղաքից Քարվաճառ տանող ճանապարհի բացման աշխատանքներ-500 000 դրամ89․ Սուբվենցիոն ծրագրով ասֆալտապատվել են Ջերմուկ քաղաքի աջափնյա և ձախափնյա թաղամասերի բակային տարածքները - 66 360 000 (համայնքի մասնաբաժինը)90․ Մեկնարկվել են Ջերմուկ քաղաքում արևային ֆոտովոլտային կայանների կառուցման աշխատանքները- 28721700 դրամ (համայնքի մասնաբաժինը)91․ Վերանորոգվել է «Գնդեվազի մանկապարտեզ» ՀՈԱԿ–ի մասնաշենքը –3244500 դրամ 000 (համայնքի մասնաբաժինը)92․ Վերանորոգվում է Ջերմուկ քաղաքի նախկին համաբուժարանի շենքը, դրան կից կառուցվում է խաղահրապարակ–10010000 դրամ 000 (համայնքի մասնաբաժինը)93․ Ջերմուկ համայնքի երկու մանկապարտեզների բակերի ասֆալտապատման աշխատանքների որակի նկատմամբ կատարվել է տեխնիկական հսկողության ծառայություն –280 000 դրամ94․ Ջերմուկ համայնքի երկու մանկապարտեզների բակերի ասֆալտապատման աշխատանքների հեղինակային հսկողության ծառայությունների մատուցում– 95 500 դրամ**2021 թվականի 1-ին եռամսյակ**95․ Ջերմուկի համայնքապետարանի վարչական շենքի 2-րդ հարկի վերանորոգման համար գնվել են շինանյութեր, մետաղապլաստե պատուհաններ և պատուհանագոգեր- 1481200 դրամ**2021 թվականի 2-րդ եռամսյակ**96․ Գնդեվազ գյուղից Գնդեվանք վանական համալիր տանող ճեմուղու կառուցման նախագծա-նախահաշվային փաստաթղթերում կատարվող փոփոխությունների ծառայությունների գնում և փորձաքննություն- 150 000 դրամ97․ Ջերմուկի համայնքապետարանի շենքում խորհրդակցությունների դահլիճի կառուցում- 2575000 դրամ98․ Կատարվել են փոսային նորոգման աշխատանքներ– 980800 դրամ99․ Գնվել են ազդարարման էլեկտրաշչակներ– 840 000 դրամ100․ Գնդեվազ գյուղի համար գնվել է ոռոգման ջրի խողովակաշար– 270 000 դրամ101․ Պատվիրվել են Ջերմուկ քաղաքի գերեզմանատանը Արցախյան պատերազմում զոհված մարտիկների հուշահամալիրի կառուցման նախագծա-նախահաշվային փաստաթղթերը և դրանց փորձաքննությունը–1200000 դրամ։**2021 թվականի 3-րդ եռամսյակ**102․ ՀՀ ՊՆ կարիքների համար կացարան կառուցելու նպատակով շինանյութի գնում– 3905000 դրամ103․ «Գնդեվազի մանկապարտեզ» ՀՈԱԿ–ի մասնաշենքի վերանորոգում– 6950000 դրամ։**2021 թվականի 4-րդ եռամսյակ**104․ Ջերմուկ համայնքի համար մետաղական խողովակի գնում– 50400 դրամ105․ Հերհեր գյուղի բնակիչ Ջ․ Մինասյանի տան՝ քամուց ավերված տանիքի վերականգնման համար շինանյութի գնում– 1199000 դրամ106․ Ջերմուկի համայնքապետարանի վարչական շենքի սանհանգույցի նորոգման և ջեռուցման կաթսայի վերանորոգման աշխատանքների գնում –130000 դրամ։107․ Ջերմուկ քաղաքի գերեզմանատանը Արցախյան պատերազմներում զոհված ջերմուկցիների հուշահամալիրի կառուցման աշխատանքներ–պետության ներդրում՝ 13035892 դրամ **2022 թվականի 1-ին եռամսյակ**108․ Համայնքապետարանի համար ձեռք են բերվել պրոյեկտոր, պրոյեկտորի էկրան և դյուրակիր համակարգիչ– 714800 դրամ109․ «Ջերմուկ համայնքի Շ․ Ազնավուրի անվան արվեստի դպրոց» ՀՈԱԿ–ի համար գնվել են երաժշտական համակարգեր, դյուրակիր համակարգիչ–553 100 դրամ110․ Մասնակի վերանորոգվել է «Ջերմուկ համայնքի մարզամշակությաին կենտրոն» ՀՈԱԿ–ի՝ Ձախափնյակի N 7/41 հասցեում գտնվող տարածքը–741660 դրամ111․ Վերանորոգվել են Ձախափնյակ թաղամասի բարձրահարկ բնակելի շենքների վերելայները–950000 դրամ։  |

1. Խնդրում եմ յուրաքանչյուր եռամսյակ լրամշակել և ներկայացնել թարմացված տեղեկատվությունը պահպանելով հինը: [↑](#footnote-ref-1)